**Sevda Eldar qızı Yahyayeva** (28 dekabr 1985, Konstantinov rayonu[d], Amur vilayəti) — azərbaycanlı estrada müğənnisi.

Həyatı
------

Sevda Yahyayeva 1985-ci il dekabrın 28-də Rusiyanın Amur vilayətinin Konstantinov rayonunda hərbçi ailəsində anadan olmuşdur. Orta təhsilini Azərbaycanın Abşeron rayonunun Qobu qəsəbəsində yerləşən 2 saylı orta məktəbdə almışdır. Orta təhsil aldığı zaman 1995-ci ildə Qobu 1 saylı musiqi məktəbinin fortepiano bölməsinə daxil olmuşdur. Ali təhsil almaq üçün Azərbaycan Milli Konservatoriyasının solo və xanəndəlik (muğam) fakültəsinə daxil olmuş və hazırda təhsilini davam etdirir.

### Şəxsi həyatı

Müğənni 2020-ci ildə Zakir Bayramov adlı şəxslə ailə həyatı qurmuşdur.

Karyerası
---------

1998-ci ildə ilk dəfə efirə Azərbaycan Televiziyasında yayımlanan "İstedad sorağı" verilişində çıxmışdır. 2002-ci ildə Lalə qızlar ansamblına daxil olmuş və ilk müəlliməsi Azərbaycan Respublikasının xalq artisti Ceyran Haşımova olmuşdur. 2005-ci ildə Azad Azərbaycan telekanalında yayımlanan "Yeni ulduz" müsabiqəsinə qatılmış və müsabiqəni 3-cü yerdə uğurla başa vurmuşdur. 2007-ci ildə ilk bəstəkar mahnısı - sözləri Leyli və musiqisi Pərviz Mahmudova məxsus olan "O zaman" adlı mahnısıyla gündəmə gəlmişdir. 2008-ci ildə müğənni karyerasının ilk "O zaman" adlı albomu işıq üzü görmüşdür. Bu illər ərzində müğənni albomunda yer alan "O zaman" və "Sənsiz" adlı mahnılarına klip çəkdirmişdir. 2010-cu il yanvarın 22-də Gənc Tamaşaçılar Teatrında Azərbaycan Respublikasının xalq artisti Teymur Göyçayevin bədii rəhbərliyi altında Qara Qarayev adına Azərbaycan Dövlət Kamera Orkestri ilə birlikdə "Eşqimdə tapmışam səadətimi" adlı solo konsertini vermişdir. Azərbaycanı ölkə hüdudlarından kənarda layiqincə təmsil edən müğənni Rusiya Federasiyasının Kislovodsk şəhərində keçirilən "XXI əsrin Kumiri" adlı festivalda Qran Pri-yə layiq görülmüşdür. 2011-ci ildə "Eşqimdə tapmışam səadətimi" adlı solo konsertinin diski (CD/DVD) və ikinci "Dinlə" adlı albomu işıq üzü görmüşdür.

### Mükafatları

#### Altın Kelebek Ödülleri

Sevda Yahyayeva sıx iş qrafiki səbəbi ilə 2018-ci ildə "Altın Kelebek Ödülleri"ndən namizədliyinin geri götürülməsini istəmişdir.

| İl | Mükafat | Nəticə |
| --- | --- | --- |
| 2018 | En İyi Kadın Sanatçısı | Namizəd |
| 2019 | En İyi Kadın Sanatçısı | Namizəd |

### Qrand Mükafatı

 *Siyahıda əksiklik var, tamamlamağa kömək edin.* 

Mədəniyyət və Turizm Nazirliyinin dəstəyi ilə ‘’V&V Company’’ tərəfindən təşkil olunan ‘’Qrand Mükafatı’’.

| İl | Namizəd göstərilən iş | Mükafat | Nəticə |
| --- | --- | --- | --- |
| 2007 | O zaman | İlin mahnısı | Qazandı |
| 2012 | Eşqimdə tapmışam səadətimi | İlin konserti | Qazandı |
| 2012 | Eşqimdə tapmışam səadətimi | İlin albomu | Qazandı |
|

Diskoqrafiyası
--------------

### Albomlar

* O zaman (2008)
* Eşqində tapmışam səadətini (2011)
* Dinlə (2011)
* Sevənlərin Ulduzları (2012)

### Mahnılar

* O zaman (2008)
* Sənsiz (2009)
* Ağlama (2010)
* Tık tık xanım (2011)
* Tut əlimdən (2011)
* Gecdir daha (2011)
* Sən (2012)
* Dinlə (2013)
* Unut (2013)
* Yalan (2014)
* Yanlış adam (2015)
* Milli mətbəximiz (2016)
* Son xəbər (2019)
* Keçmiş olsun (2019)
* Sevgi etirafı (2020)

Videoqrafiyası
--------------

| Say | Klip | Tarix |
| --- | --- | --- |
| 01 | O Zaman | 2007 |
| 02 | Sənsiz | 2009 |
| 03 | Aldatmayaq Bir-Birimizi ft. Röya | 2010 |
| 04 | Ağlama | 2010 |
| 05 | Gecdir Daha | 2011 |
| 06 | Tık-Tık Xanım | 2011 |
| 07 | Heç Qayıtma | 2011 |
| 08 | Tut Əlimdən | 2011 |
| 09 | Sən | 2012 |
| 10 | Dinlə | 2013 |
| 11 | Unut | 2013 |
| 12 | Yalan | 2014 |
| 13 | Yanlış Adam | 2015 |
| 14 | Hadi Ordan | 2016 |
| 15 | Milli Mətbəximiz | 2016 |
| 16 | Sən Ola-Ola | 2017 |
| 17 | Ağlarsan | 2018 |
| 18 | Son Xəbər | 2019 |
| 19 | Keçmiş Olsun | 2019 |
| 20 | Sevgi Nəyə Deyirsən Sən? | 2020 |
| 21 | Məhəbbət Olmayanda | 2021 |
| 22 | Gəl Mənə | 2021 |
| 23 | Sevdiyim | 2021 |
| 24 | Tənhalıq Qaranlıq | 2022 |
| 25 | Xəyalpərəst | 2023 |
| 26 | Səni Verənə Şükür | 2023 |

İstinadlar
----------

1. ↑  "Müğənni - Sevda Yəhyayeva" (az.). artist.az. 2022-03-31 tarixində arxivləşdirilib. İstifadə tarixi: 2022-01-17.
2. ↑  "Sevda Yahyayeva "Altın kelebek"dən imtina edib". 2020-07-25 tarixində arxivləşdirilib. İstifadə tarixi: 2020-07-25.

Xarici keçidlər
---------------

* SevdaYahyayeva.com Arxivləşdirilib 2020-07-27 at the Wayback Machine
* Sevda Yahyayeva — Instagram səhifəsi

|  |  |
| --- | --- |
|  Bu şablona bax   Sosial şəbəkələrdə | Vkontakte.ru |
| Foto, video və audio | Instagram · YouTube |
| Tematik saytlar | Discogs · MusicBrainz |